Draugupė

Draugupė (, nuo 1938 m. Schluchtbach) arba Okuniovka () – upė Rusijoje, Kaliningrado srityje, Krasnoznamensko ir Gusevo rajonuose, Eimenio (Įsruties baseinas) kairysis intakas.Vilius Pėteraitis, Algirdas Rainys, Draugupė, Mažosios Lietuvos enciklopedija. Nuoroda tikrinta 2021-11-25.

Prasideda laukuose apie 1,5–2 km į pietryčius nuo Kusų,  aukštupyje teka į vakarus, ties buvusiu Apšriūtų kaimu pasuka į šiaurės vakarus, žemupyje – vėl į vakarus; ties buvusiu Šupinių kaimu įteka į Eimenį 10 km nuo jo žiočių. Vagos plotis 5–10 m, gylis 0,5 m. Vidutinis srovės greitis 0,2 m/s. Aukštupys ir vidurupis reguliuotas. Intakai (abu dešinieji): Kusupė ir Padraugupė.

Buvusios gyvenvietės prie Draugupės: Vasantkiemiai, Bednoriai, Juodžiai, Apšriūtai, Kišai, Vidgiriai, Draugupėnai, Pašlaičiai, Eimeniškiai, Šupiniai.Historische Meßtischblätter (TK25), Nr. 12100, Kussen, 1933 m.Historische Meßtischblätter (TK25), Nr. 1299, Mallwischken, 1936 m.

Upė minima nuo XVI a. vidurio (1554 m. Drapupe, 1556 m. Dragupe, 1590 m. Tragupe). Ankstesnis pavadinimas – Dravupė, sietinas su šaknies Drav- vietovardžiais (Dravanta, Dravinga, Draverna).

 Šaltiniai 

Kategorija:Kaliningrado srities upės